Veľká cena Belgicka 2022

Veľká cena Belgicka 2022 (angl. Formula 1 Rolex Belgian Grand Prix 2022) boli preteky Formuly 1, ktoré sa konali dňa 28. augusta 2022 na okruhu Circuit de Spa-Francorchamps v Spa. Bola to štrnásta Veľká cena sezóny 2022 Majstrovstiev sveta Formule 1.

Krátko po Veľkej cene Maďarska tím Williams oznámil, že predĺžil zmluvu so svojím jazdcom Alexandrom Albonom o niekoľko rokov. McLaren zasa 24. augusta, niekoľko dní pred Veľkou cenou Belgicka, informoval, že vyplatil posledný rok zmluvy Daniela Ricciarda, čím sa uvoľnilo miesto vedľa Landa Norrisa na sezónu 2023.

Ďalšou novinkou oznámenou pred pretekmi v Spa-Francorchamps je oficiálne potvrdenie vstupu nemeckej automobilky Audi ako výrobcu motorov do Formuly 1 od sezóny 2026, keď vstúpia do platnosti nové technické predpisy (vrátane výhradného používania obnoviteľných palív na pohon motorov a strojnásobenia výkonu zabudovaného elektromotora). Tím, s ktorým bude Audi spolupracovať, bude oznámený neskôr v roku 2022.

V deň pretekov bolo potvrdené, že Veľká cena Belgicka sa bude konať aj v roku 2023 po tom, ako by na konci roka 2022 vypršala súčasná zmluva medzi Formulou 1 a organizátormi Veľkej ceny.

Max Verstappen viedol pred pretekmi v priebežnom poradí jazdcov pred Charlesom Leclercom a Sergiom Pérezom.

Priebeh kvalifikácie 
Max Verstappen dosiahol v kvalifikácii najrýchlejšie kolo, pole position však získal Carlos Sainz. Holandský pretekár bol jedným z ôsmich jazdcov (vrátane Charlesa Leclerca), ktorí dostali na štartovom rošte penalizáciu kvôli výmene prevodovky alebo časti hnacieho ústrojenstva. Sergio Pérez a Fernando Alonso odštartovali do pretekov z druhého a tretieho miesta na základe kvalifikačného výsledku.

Priebeh pretekov 
Jazdec Red Bullu Verstappen vyhral preteky po štarte zo 14. miesta pred tímovým kolegom Sergiom Pérezom a držiteľom pole position Carlosom Sainzom, ktorý jazdí za tím Ferrari. Lewis Hamilton a Valtteri Bottas odstúpili z pretekov kvôli nehodám na začiatku Veľkej ceny.

Výsledky

Kvalifikácia 

Poznámky:
  – Max Verstappen musel štartovať zo zadnej časti štartového roštu kvôli prekročeniu limitu prvkov pohonnej jednotky. Dostal tiež päťmiestnu penalizáciu na štartovom rošte za nové hnacie ústrojenstvo prevodovky. Trest nemal žiadny vplyv, pretože už mal štartovať zo zadnej časti štartového roštu.
  – Charles Leclerc musel štartovať zo zadnej časti štartového roštu kvôli prekročeniu limitu prvkov pohonnej jednotky. Dostal tiež 10 miestnu penalizáciu na štartovom rošte za nové hnacie ústrojenstvo a schránku prevodovky. Trest nemal žiadny vplyv, pretože už mal štartovať zo zadnej časti štartového roštu.
  – Esteban Ocon musel štartovať zo zadnej časti štartového roštu, kvôli prekročeniu limitu prvkov pohonnej jednotky.
  – Lando Norris musel štartovať zo zadnej časti štartového roštu, kvôli prekročeniu limitu prvkov pohonnej jednotky.
  – Guanyu Zhou dostal 10 miestnu penalizáciu kvôli novému hnaciemu ústrojenstvu a schránke prevodovky. Neskôr musel štartovať do pretekov zo zadnej časti štartového roštu kvôli prekročeniu limitu prvkov pohonnej jednotky.
  – Mick Schumacher dostal 10 miestnu penalizáciu za prekročenie limitu prvkov pohonnej jednotky. Taktiež dostal 10 miestnu penalizáciu na štartovom rošte kvôli novému hnaciemu ústrojenstvu a schránke prevodovky. Potom musel štartovať do pretekov zo zadnej časti štartového roštu kvôli prekročeniu limitu prvkov pohonnej jednotky.
  – Yuki Tsunoda sa kvalifikoval na 13. miesto, ale musel štartovať zo zadnej časti štartového roštu, kvôli prekročeniu limitu prvkov pohonnej jednotky. Nové prvky pohonnej jednotky však boli vymenené, keď bolo vozidlo v režime parc fermé bez povolenia technického delegáta FIA. Z tohto dôvodu musel štartovať do pretekov z boxovej uličky.
  – Valtteri Bottas dostal 15-miestny trest kvôli prekročeniu limitu prvkov pohonnej jednotky. Dostal tiež päťmiestnu penalizáciu na štartovom rošte kvôli novej schránke prevodovky.

Preteky 

Poznámky:
  – Vrátane dodatočného bodu za najrýchlejšie kolo pretekov
  – Charles Leclerc skončil na trati piaty, ale dostal päťsekundovú penalizáciu za prekročenie rýchlosti v boxovej uličke.
  – Pierre Gasly sa kvalifikoval ako ôsmy, ale kvôli problémom s elektronikou štartoval z boxovej uličky. Jeho miesto na štartovom rošte zostalo neobsadené.

Priebežné poradie šampionátu 
Poradie o Pohár jazdca (Top 5)

Poradie o Pohár konštruktérov (Top 5)

Referencie 

Formula 1 v roku 2022
Veľká cena Belgicka
2022 v Belgicku